Mihkel Solvak

Mihkel Solvak (sündinud 22. jaanuaril 1982) on eesti politoloog ja õppejõud, aastatel 2017–2020 Johan Skytte poliitikauuringute instituudi juhataja. 

Alates 2021. aastast on ta Tartu Ülikooli tehnoloogiauuringute kaasprofessor. Tema peamised uurimisvaldkonnad on e-valimiste kasutamine ja usaldus ning mõjud valmiskäitumisele, avalike e-teenuste kasutusmustrid ning masinõppe toega avalike teenuste prototüübid.

 Haridustee 
Solvak on lõpetanud 2006. aastal Tartu Ülikooli politoloogia erialal ning saanud 2011. aastal sealsamas doktorikraadi tööga "Private member's bills in parliament – a comparative study of Finland and Estonia" ("Saadikute eelnõud parlamendis – Soome ja Eesti võrdlev uuring", juhendaja Vello Andres Pettai).

 Töökäik 
Mihkel Solvak oli aastatel 2006–2011 Tartu Ülikooli riigiteaduste instituudis võrdleva poliitika õppetooli projektijuht. 2011–2015 oli ta riigiteaduste instituudi teadur ning 2016–2022 Johan Skytte poliitikauuringute instituudis tehnoloogiauuringute vanemteadur, alates 2023 tehnoloogiauuringute kaasprofessor. 2017. aasta kevadest kuni 2020. aasta augustini oli Solvak Johan Skytte poliitikauuringute instituudi juhataja. 2024. aasta jaanuarist on Tartu Ülikooli sotsiaalvaldkonna teadus ja arendus prodekaan.

 Teadustöö 
Solvak on uurinud, mil viisil levib e-valimiste kasutamine, mis kodanike rühmad ja mis tingimustel seda esmalt kasutama hakkavad ning millises kontekstis on kasutuselevõtt kiireim. Lisaks on ta uurinud mis mõju on e-valimistel valimisaktiivsusele ja usaldusele valimiste vastu ning kuidas valimiste kontrollimisvõimalus mõjutab tajutud usaldust valimiste vastu. Laiemalt e-teenuste puhul on ta uurinud mis kodanike rühmad on aja jooksule e-riigi teenused kiiremini kasutusele võtnud ja milline on teenuste kasutamise intensiivsus ja mõju. 

 Publikatsioonid 
 Vassil, Kristjan; Solvak, Mihkel; Vinkel, Priit; Trechsel, Alexander; Alvarez, Michael; (2016) Diffusion of Internet Voting. Usage Patterns of Internet Voting in Estonia Between 2005-2015. Government Information Quarterly, 33(3).
 Unt, Taavi; Solvak, Mihkel; Vassil, Kristjan. (2017). Does Internet voting make elections less social? Group voting patterns in Estonian e-voting log files (2013–2015). PLoS ONE, 12 (5), e0177864. 
 Solvak, Mihkel; Vassil, Kristjan. (2018). Could Internet Voting Halt Declining Electoral Turnout? New Evidence That E-Voting Is Habit Forming. Policy & Internet, 10 (1), 4−21. 
 Solvak, Mihkel; Unt, Taavi; Rozgonjuk, Dmitri; Võrk, Andres; Veskimäe, Märten; Vassil, Kristjan (2019). E-governance diffusion: population level e-service adoption rates and usage patterns. Telematics and Informatics.
 Ehin, Piret; Solvak, Mihkel; Willemson, Jan; Vinkel, Priit. (2022). Internet voting in Estonia 2005–2019: Evidence from eleven elections. Government Information Quarterly, 39 (4). 

 Teadusprojektid 
Ta on osalenud mitme rakendusteadusliku projekti läbiviimisel ja olnud kaasatud mitmesse interdistsiplinaarsesse uurimisprojekti. 

Näiteks projekti Masinõppe ja AI toega teenused (MAITT), mille sisuks oli piloteerida masinõppe ja tehisintellekti rakendusi riigi jaoks olulistes valdkondades avaliku teenuse mõne lõigu toetamisel. Projekti raames loodi rakendusi e-tervise, tööturu, sisejulgeoleku ja küberkaitse valdkondades ja hinnati mis oodatud ja ootamatud tagajärjed iseõppivate algoritmide rakendamine teenuste pakkumisel kaasa võib tuua, kui täpsed need algoritmid on ja kuidas reageerib ametnik kui teda assisteerib masinõpe või tehisintellekt. Samuti ERA Chair e-valitsemise ja digitaalsete avalike teenuste projekt, mille sisuks on eelkõige uute e-teenuste piloteerimine, teenuste mõju analüüs ja kodanike ning riigi suhtluse digitaliseerumisega kaasnevate mõjude kvantitatiivne hindamine. 

Lisaks on ta olnud kaasatud interdistsiplinaarsetesse rahvatervise projektidesse, milles on tugev digitaalsete teenuste komponent, näiteks Tartu Ülikooli personaalmeditsiini tippkeskuse loomise projekti, kus ta kaasvastutab loodavate lahenduste sotsiaalmajanduslike mõjude hindamise eest. Koroonapandeemia ajal oli ta Tartu Ülikooli poolt läbi viidud Covid-19 aktiivse seire projekti andmevahetuse ja tulemuste raporteerimise eest vastutava rühma liige. Selle uuringu raames viidi 2020. aastast kuni 2023. aasta alguseni läbi Covid-19 varjatud levimuse seire 33 lainet, mille jooksul testiti juhuvalimit kasutades rohkem kui 80 000 inimest viiruse kandmise suhtes ja uuriti nende käitumist ja hoiakuid pandeemia ajal. 

 Sõnavõtte meedias 
 Eesti Päevaleht 09.11.2023 „Kes mobiiliga valimisel kontrollib, kuhu mu hääl viimaks jõuab?“ 
 Postimees 20.10.2023 „Usaldus e-valimiste vastu on langenud ja politiseeritud“ 
 Eesti Päevaleht 15.03.2023 „E-valimistevastase usalduse õõnestaja kahjustab tavaliselt iseennast“ 
 Sirp. 03.03.2023 „Rein Taagepera 90. sünnipäeva ja valimiste valguses“ 

 Tunnustus 
 2008 August Rei parlamendiuuringu stipendium
 2008 Rahvusvaheline Parlamendistipendium, Saksamaa Liidupäev
 2020 Tartu Ülikooli aumärk

 Viited 

 Välislingid 
 Mihkel Solvak veebisaidil Google Scholar
 Mihkel Solvak veebisaidil ResearchGate

Kategooria:Tartu Ülikooli õppejõud
Kategooria:Eesti politoloogid
Kategooria:Sündinud 1982